ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΑΛΛΟΝΙΚΗΣ

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΙΑΤΡΙΚΗΣ

Πρόγραμμα Μεταπτυχιακών Σπουδών

ΜΕΘΟΔΟΛΟΓΙΑ ΤΗΣ ΕΡΕΥΝΑΣ ΣΤΗΝ ΙΑΤΡΙΚΗ ΚΑΙ ΤΙΣ ΕΠΙΣΤΗΜΕΣ ΥΓΕΙΑΣ

**ΟΔΗΓΟΣ ΣΥΓΓΡΑΦΗΣ ΔΙΠΛΩΜΑΤΙΚΗΣ ΕΡΓΑΣΙΑΣ**

Θεσσαλονίκη 2022

Πίνακας περιεχομένων

[ΕΙΣΑΓΩΓΗ 3](#_Toc4536542)

[ΑΞΙΟΛΟΓΗΣΗ 4](#_Toc4536543)

[ΥΠΟΒΟΛΗ ΚΑΙ ΔΟΜΗ 5](#_Toc4536544)

[Υποβολή 5](#_Toc4536545)

[Γενική παρουσίαση 5](#_Toc4536546)

[Σύνολο λέξεων 5](#_Toc4536547)

[Εξώφυλλο 5](#_Toc4536548)

[Σελίδα τίτλου 6](#_Toc4536549)

[ΥΠΟΔΕΙΓΜΑ ΕΞΩΦΥΛΛΟΥ 7](#_Toc4536550)

[ΥΠΟΔΕΙΓΜΑ ΣΕΛΙΔΑΣ ΤΙΤΛΟΥ 8](#_Toc4536551)

[ΟΡΓΑΝΩΣΗ ΤΗΣ ΣΥΓΓΡΑΦΗΣ 9](#_Toc4536552)

[ΔΕΟΝΤΟΛΟΓΙΑ 10](#_Toc4536553)

[ΠΡΟΘΕΣΜΙΕΣ ΥΠΟΒΟΛΗΣ 11](#_Toc4536554)

[ΒΑΘΜΟΛΟΓΗΣΗ 12](#_Toc4536555)

[Πολιτική βαθμολόγησης 12](#_Toc4536556)

[Έντυπα 12](#_Toc4536557)

[ΚΡΙΤΙΡΙΑ ΒΑΘΜΟΛΟΓΙΑΣ 13](#_Toc4536558)

# ΕΙΣΑΓΩΓΗ

Καλωσορίσατε σε αυτό το στάδιο των μεταπτυχιακών σπουδών σας με αντικείμενο την “Μεθοδολογία της Έρευνας στην Ιατρική και τις Επιστήμες Υγείας”

Η διπλωματική εργασία αποτελεί ένα πολύ σημαντικό κομμάτι των μεταπτυχιακών σπουδών. Μέσω αυτής, σας δίνεται η ευκαιρία να αποδείξετε την κατανόηση και την επάρκειά σας σε έναν τομέα ενδιαφέροντος, σχετιζόμενο με το εκπαιδευτικό σας πρόγραμμα. Είναι πολύ σημαντικό να καταλάβετε ότι η διπλωματική αποτελεί μία ατομική εργασία, που απαιτεί συστηματικό προγραμματισμό και η οποία πρέπει να είναι βασισμένη σε κατάλληλες και υλοποιήσιμες μεθόδους.

Το παρόν εγχειρίδιο αποτελεί οδηγό για την εκπόνηση της διπλωματικής εργασίας σας, καθώς καθορίζει τους στόχους της, τις μεθόδους αξιολόγησης της και παρέχει επιπρόσθετες χρήσιμες πληροφορίες.

# ΑΞΙΟΛΟΓΗΣΗ

Θα κληθείτε να γράψετε μια εργασία 8.000 – 10.000 λέξεων, κατά προσέγγιση.

Η διπλωματική εργασία θα πρέπει να αποδεικνύει τα εξής:

* Πλήρη κατανόηση του θέματος
* Ικανότητα αναγνώρισης ενός προβλήματος και αποτελεσματική αντιμετώπισή του εντός του διαθέσιμου χρονικού πλαισίου
* Επαρκής ικανότητα στην ανάλυση δεδομένων και στην ανάπτυξη ζητημάτων σχετιζόμενων με το προς επίλυση πρόβλημα
* Γνώση των σχετιζόμενων μεθοδολογικών προβλημάτων
* Αποδεκτό σύστημα αναφορών και βιβλιογραφίας **(Harvard ή Vancouver)**
* Ευχέρεια στην χρήση της ελληνικής γλώσσας, σε αποδεκτό ακαδημαϊκό επίπεδο

Ο μικρότερος βαθμός επιτυχίας (η “βάση”) είναι το **6 (έξι).**

# ΥΠΟΒΟΛΗ ΚΑΙ ΔΟΜΗ

##

## Υποβολή

Μια εργασία, η οποία υποβάλλεται για την απονομή του μεταπτυχιακού διπλώματος με αντικείμενο τη “Μεθοδολογία της Έρευνας στην Ιατρική και τις Επιστήμες Υγείας” θα πρέπει να συνάδει με τις ακόλουθες οδηγίες.

## Γενική παρουσίαση

* Η εργασία θα πρέπει να είναι γραμμένη στην ελληνική γλώσσα. Εργασίες γραμμένες στην αγγλική γλώσσα γίνονται δεκτές, κατόπιν υποβολής σχετικού αιτήματος στη Συντονιστική Επιτροπή.
* Η εργασία θα πρέπει να παρουσιασθεί σε τυπωμένη μορφή, σε φύλο μεγέθους Α4 με διάστιχο 1,5 γραμμής. Μονό διάστιχο είναι αποδεκτό μόνο σε χρήση υποσημειώσεων.
* Πρέπει να γίνεται χρήση γραμματοσειράς μεγέθους μεγαλύτερου του **10** καιμικρότερου του **12**.Προτεινόμενες γραμματοσειρές αποτελούν οι Times New Roman, Calibri, ή Arial
* Τα περιθώρια θα πρέπει να είναι **25,4 mm** σε όλες τις πλευρές.
* Όλες οι σελίδες θα πρέπει να είναι διαδοχικά αριθμημένες, με αραβικούς αριθμούς, με εξαίρεση το εξώφυλλο.
* Θα πρέπει να περιλαμβάνεται ένας πίνακας περιεχομένων.

## Σύνολο λέξεων

Το σύνολο των λέξεων πρέπει να είναι κατά προσέγγιση 8.000 – 10.000. Στο σύνολο των λέξεων δεν περιλαμβάνονται η περίληψη (abstract), οι πίνακες, τα σχήματα, οι βιβλιογραφικές αναφορές και τα παραρτήματα.

## Εξώφυλλο

Η εργασία θα πρέπει να έχει εξώφυλλο, στο οποίο να αναγράφονται τα εξής:

* Το όνομα του ιδρύματος «Αριστοτέλειο Πανεπιστήμιο Θεσσαλονίκης, Σχολή Επιστημών Υγείας, Τμήμα Ιατρικής»
* Το ονοματεπώνυμο του φοιτητή / φοιτήτριας
* Ο πλήρης τίτλος της εργασίας
* To Δίπλωμα για το οποίο η εν λόγω εργασία υποβάλλεται (π.χ. Πρόγραμμα Μεταπτυχιακών Σπουδών «Μεθοδολογία της Έρευνας στην Ιατρική και τις επιστήμες Υγείας»)
* Η πόλη και η ημερομηνία υποβολής (μήνας και έτος)
* Βλέπε το υπόδειγμα εξωφύλλου στη σελίδα 7

## Σελίδα τίτλου

Στη σελίδα τίτλου θα πρέπει να περιλαμβάνονται τα εξής:

* Ο πλήρης τίτλος της διπλωματικής εργασίας
* Το ονοματεπώνυμο του φοιτητή / φοιτήτριας
* Το όνομα της Σχολής και του Τμήματος («Σχολή Επιστημών Υγείας, Τμήμα Ιατρικής»)
* Το όνομα του επιβλέποντα καθηγητή
* Η πόλη και η ημερομηνία υποβολής (μήνας και έτος υποβολής)
* Το σύνολο των λέξεων (υπολογισμένες από την πρώτη λέξη στην εισαγωγής έως την τελευταία λέξη στα συμπεράσματα)
* Βλέπε το υπόδειγμα σελίδας τίτλου στη σελίδα 8

# ΥΠΟΔΕΙΓΜΑ ΕΞΩΦΥΛΛΟΥ

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΙΑΤΡΙΚΗΣ

<Τίτλος της διπλωματικής εργασίας>

 Διπλωματική εργασία για την εκπλήρωση των απαιτήσεων

του προγράμματος μεταπτυχιακών σπουδών

Μεθοδολογία της Έρευνας στην Ιατρική και τις Επιστήμες Υγείας

Του/ Της

<Ονοματεπώνυμο φοιτητή / φοιτήτριας>

<Θεσσαλονίκη>, <Μήνας>, <Έτος υποβολής>

# ΥΠΟΔΕΙΓΜΑ ΣΕΛΙΔΑΣ ΤΙΤΛΟΥ

<Τίτλος της διπλωματικής εργασίας>

 Διπλωματική εργασία για την εκπλήρωση των απαιτήσεων

του προγράμματος μεταπτυχιακών σπουδών

Μεθοδολογία της Έρευνας στην Ιατρική και τις Επιστήμες Υγείας

Σχολή Επιστημών Υγείας

Τμήμα Ιατρικής

Αριστοτέλειο Πανεπιστήμιο Θεσσαλονίκης

Του / Της

<Ονοματεπώνυμο φοιτητή / φοιτήτριας>

<Θεσσαλονίκη>, <Μήνας>, <Έτος υποβολής>

Επιβλέπων καθηγητής:

< Ονοματεπώνυμο επιβλέποντα καθηγητή>

Σύνολο λέξεων

# ΟΡΓΑΝΩΣΗ ΤΗΣ ΣΥΓΓΡΑΦΗΣ

Στις σελίδες που ακολουθούν τη σελίδα τίτλου, η εργασία πρέπει να συμπεριλαμβάνει πίνακα περιεχομένων, συντομογραφίες που έχουν χρησιμοποιηθεί εντός του του κειμένου και περίληψη. Η περίληψη θα πρέπει να έχει έκταση έως 300 λέξεις και οφείλει να ανακεφαλαιώνει τη βιβλιογραφία που σχετίζεται με τη διατριβή, σχόλια επί των μεθόδων που χρησιμοποιήθηκαν (όπου αυτό αρμόζει), τα αποτελέσματα ή ευρήματα από τη μελέτη και μια σύνοψης των κύριων ζητημάτων τα οποία ανακύπτουν από τη συζήτηση των αποτελεσμάτων.

Οι υπόλοιπες ενότητες της διατριβής θα πρέπει να παρουσιάζονται ευκρινώς και να ακολουθούν τις προτεινόμενες ενότητες του παρόντος εγχειριδίου. Να σημειωθεί ότι τα παρόντα αποτελούν κατευθύνσεις και δε θα πρέπει να θεωρηθούν δεσμευτικές οδηγίες.

Οι πηγές που χρησιμοποιούνται στη διατριβή θα πρέπει να παρατίθενται και να αναφέρονται δεόντως, χρησιμοποιώντας ένα συνεπές πρότυπο αναφορών καθ΄ όλη την έκταση του κειμένου. Ο κατάλογος των αναφορών θα συμπεριλαμβάνεται στο τέλος του κυρίως κειμένου (πριν το Παράρτημα).

# ΔΕΟΝΤΟΛΟΓΙΑ

Οφείλετε να αποφύγετε τη χρήση αθέμιτων μέσων, τα οποία συνιστούν σοβαρή ακαδημαϊκή παράβαση. Μορφές αθέμιτων μέσων αποτελούν:

* Λογοκλοπή
* Διπλή υποβολή ή αυτό-λογοκλοπή
* Υποβολή εργασίας επί παραγγελία ή αγορά της
* Απάτη
* Κατασκευή των ευρημάτων

# ΠΡΟΘΕΣΜΙΕΣ ΥΠΟΒΟΛΗΣ

Η διπλωματική εργασία δύναται να υποβληθεί το Μάιο, το Σεπτέμβριο ή το Φεβρουάριο, έτσι ώστε να επιτραπεί η παράσταση στις τελετές αποφοίτησης του Ιουνίου, του Οκτωβρίου ή του Μαρτίου, αντίστοιχα. Αποτυχία έγκαιρης υποβολής για οποιονδήποτε λόγο σημαίνει αυτόματα ότι ο/η φοιτητής/τρια οφείλει να υποβάλλει την εργασία σε μελλοντική περίσταση.

Αυστηρή τήρηση των προθεσμιών υποβολής είναι απαραίτητη. Εάν υπάρχει κίνδυνος κωλυμάτων, παρακαλείσθε όπως επικοινωνήσετε με τη Γραμματεία **τουλάχιστον μία (1) εβδομάδα** πριν την τελική προθεσμία υποβολής. Επέκταση της προθεσμίας θα τεθεί ως ενδεχόμενο μόνο σε έκτακτες περιπτώσεις προσωπικών ή δικαιολογημένων περιστάσεων ή αποδεδειγμένης ασθένειας.

# ΒΑΘΜΟΛΟΓΗΣΗ

Η τριμελής εξεταστική επιτροπή (ο επιβλέπων και δυο ακόμα μέλη, τα οποία έχουν οριστεί από τη Γενική Συνέλευση του Τμήματος Ιατρικής) θα βαθμολογήσουν τη διπλωματική εργασία. Στις περιπτώσεις κατά τις οποίες ο επιβλέπων δεν ανήκει πλέον στο δυναμικό του πανεπιστημίου, βρίσκεται σε μακράς διάρκειας απουσία, ή δεν δύναται να βαθμολογήσει την εργασία για οποιονδήποτε άλλο λόγο, ένα νέο μέλος θα οριστεί από Γενική Συνέλευση του Τμήματος Ιατρικής.

## Πολιτική βαθμολόγησης

Κάθε διπλωματική εργασία βαθμολογείται ανεξάρτητα από τα τρία μέλη της εξεταστικής επιτροπής και ένας τελικός βαθμός προκύπτει έπειτα από διαβούλευση μεταξύ τους.

## Αντίγραφα

Μετά την παρουσίαση της εργασίας ο φοιτητής υποχρεούται να υποβάλλει στη Γραμματεία ένα (1) ηλεκτρονικό αντίγραφο, με όλες τις διορθώσεις που έχουν προταθεί από τα μέλη της εξεταστικής επιτροπής ενσωματωμένες εντός του κειμένου.

# ΚΡΙΤΙΡΙΑ ΒΑΘΜΟΛΟΓΙΑΣ

**Βαθμός 9 - 10:**

* Εξαιρετική κατανόηση όλων των μείζονων σημαντικών ζητημάτων.
* Η σχετική βιβλιογραφία έχει πλήρως ερευνηθεί και κριτικά ανασκοπηθεί.
* Εξαιρετική ικανότητα να ενσωματώνει ζητήματα θεωρίας και πράξης (όπου αυτό είναι εφαρμόσιμο).
* Ιδιαιτέρα εμπεριστατωμένη ερμηνεία των ευρημάτων, με κριτική παράθεση των πλεονεκτημάτων και μειονεκτημάτων.
* Κατάλληλη χρήση πινάκων και σχημάτων.
* Κατάλληλες και σύγχρονες αναφορές, τοποθετημένες σε επίκαιρα σημεία.
* Πλήρης και ορθώς συντεταγμένη βιβλιογραφία.
* Άριστα οργανωμένη μελέτη με πολύ καλή αναγνωσιμότητα.

**Βαθμός 8:**

* Συνολική κατανόηση των σημαντικών ζητημάτων.
* Επαρκής έρευνα και κριτική ανασκόπηση της βιβλιογραφίας.
* Ικανότητα για εύστοχη ενσωμάτωση ζητημάτων θεωρίας και πράξης (όπου αυτό είναι εφαρμόσιμο).
* Είτε όλα είτε τα μείζονα ζητήματα τα οποία αφορούν στο θέμα έχουν αναγνωρισθεί και συζητηθεί.
* Απουσία ουσιωδών μεθοδολογικών σφαλμάτων.
* Εύστοχη και αποτελεσματική χρήση πινάκων και σχημάτων.
* Κατάλληλες και ενημερωμένες αναφορές, σε κατάλληλα σημεία. Πλήρης και ορθώς συντεταγμένη βιβλιογραφία.
* Σαφήνεια και συνοχή στη λογική δομή της διατριβής, εντός του περιορισμού λέξεων.

**Βαθμός 7:**

* Επαρκής κατανόηση των σημαντικών ζητημάτων, με κάποιες ελλείψεις ή ανεπάρκειες.
* Η βιβλιογραφία έχει ερευνηθεί σε αποδεκτό βαθμό, αλλά όχι πέραν αυτού.
* Ικανοποιητική ικανότητα συσχετισμού ερευνητικών και πρακτικών ζητημάτων (όπου αυτό είναι εφαρμόσιμο).
* Ορισμένα μείζονα ζητήματα τα οποία αφορούν στο θέμα έχουν αναγνωριστεί και συζητηθεί.
* Λίγα μεθοδολογικά σφάλματα ή σφάλματα μετάφρασης, τα οποία καταδεικνύουν παρανόηση της βιβλιογραφίας.
* Κατάλληλοι πίνακες και σχήματα, στην πλειονότητα των περιπτώσεων.
* Κατάλληλη χρήση αναφορών με περιστασιακές παραλείψεις και αποδεκτή βιβλιογραφία.
* Λογική δομή με περιστασιακές ασυνέχειες, εντός του περιορισμού λέξεων.

**Βαθμός 6:**

* Μη επαρκής κατανόηση των σημαντικών ζητημάτων.
* Η βιβλιογραφία έχει μερικώς ερευνηθεί, αλλά υπάρχουν σημαντικά κενά.
* Περιορισμένη ικανότητα συσχέτισης ερευνητικών και πρακτικών ζητημάτων (όπου είναι εφαρμόσιμο).
* Λίγα από τα μείζονα ζητήματα τα οποία τα οποία αφορούν στο θέμα έχουν αναγνωριστεί και συζητηθεί.
* Ορισμένα σημαντικά μεθοδολογικά σφάλματα, ενδεικτικά παρανόησης κύριων σημείων.
* Ακατάλληλη ή πλημμελής χρήση πινάκων και σχημάτων.
* Ακατάλληλη ή πλημμελής χρήση αναφορών.
* Παρουσίαση, σελιδοποίηση, τίτλος, περιθώρια και παράγραφοι όχι όπως υποδεικνύει το εγχειρίδιο.

**Βαθμοί 1-5 (κάτω της βάσης):**

* Πτωχή κατανόηση των σημαντικών ζητημάτων.
* Η ανεπαρκής βιβλιογραφική έρευνα καταδεικνύει χάσματα στο γνωστικό υπόβαθρο.
* Πολύ περιορισμένη ικανότητα να συσχετιστούν ερευνητικά και πρακτικά ζητήματα(όπου αυτό εφαρμόζεται).
* Λίγα ή κανένα από τα σημαντικά ζητήματα τα οποία αφορούν στο θέμα έχουν αναγνωριστεί και παρουσιασθεί.
* Σοβαρά μεθοδολογικά σφάλματα ή σφάλματα μετάφρασης.
* Ακατάλληλη ή πλημμελής χρήση πινάκων και σχεδίων.
* Ακατάλληλη ή πλημμελής χρήση βιβλιογραφικών αναφορών.
* Απαράδεκτη παρουσίαση. Σελιδοποίηση, τίτλος, περιθώρια και παράγραφοι χρήζουν προσοχής.

**Βαθμός 0:**

* Η εργασία δεν υπεβλήθη.